Narva Täiskasvanute Kooli kodukord  (vastavalt PGS § 44 lõikega 2)
8. Õpilaste ja koolitöötajate vaimset või füüsilist turvalisust ohustavate olukordade ennetamise, neile reageerimise, juhtumitest teavitamise, nende juhtumite lahendamise kord ning abinõud  õpilaste ja kooli töötajate vaimse ja füüsilise vägivalla ennetamiseks (jõustub 01. septembril 2011.a.) 
8.1. Kool tagab õpilaste ja koolitöötajate koolis viibimise ajal nende vaimse ja füüsilise turvalisuse ning tervise kaitse.
8.2. Kõigil Kooli töötajatel, kes omavad teavet Kooli õpilaste või personali vaimset või füüsilist turvalisust ohustavatest juhtumitest ja internetis levivatest ähvardustest on kohustus teavitada sellest kooli juhtkonna liikmeid, kes korraldavad infovahetamise kooli ja kodu vahel, kaasates vajadusel muid turvalisusega tegelevaid isikuid ja / või organisatsioone.
8.3. Kooli töötajal on õigus nõuda suuliselt või kirjalikku seletust õpilaselt talle teadaoleva süü- või väärteo kohta.
8.4. Seletuskirja kantakse vähemalt alljärgnev: süü- või väärteo toimepanemise aeg ja kirjeldus; seletuskirja koostamise kuupäev; seletuskirja kirjutaja nimi ja allkiri.
8.5. Isikut, kes pani toime teo, püütakse mõjutada pedagoogilise vestluse kaudu. Julma vägivalla puhul kutsutakse kooli politsei.
8.6. Kui Kooli territooriumil viibivad alkoholi- või narkojoobes või suitsetavad isikud, siis tuleb pöörduda koheselt politseiesindaja poole, kes rakendavad vastavad meetmed vastavalt politseiseadusele ja tubakaseadusele (Tubakaseadus §47, §48, §49, Alkoholiseadus § 71).
8.7. Ruumide ja territooriumi kasutamine korraldatakse võimaluse piires selliselt, et see aitaks ennetada õpilaste ja koolitöötajate vaimset või füüsilist turvalisust ohustava olukorra tekkimist.
8.8. Õpilasi ei jäeta järelvalveta. Vastutajad on kooli töötajad.
8.9. Vahetundides rakendatakse turvalisuse tagamiseks korrapidajaid õpetajaid graafiku kohasel.
8.10 Õpilase puudumisest päevakavajärgsest tunnist teavitab õpilane kassijuhatajat suuliselt, telefonitsi või interneti vahendusel. 
8.11 Kooli õpilane elab tervislike eluviiside põhimõttel ja käitub koolis vastavalt hea tava- ja kooli kodukorra reeglitele.
8.12. Õpilaste ja koolitöötajate turvalisuse üle järelevalve tagamiseks võib kool kontrollida kooli

hoonest või territooriumilt sisse- ja väljaliikumist.
8.13. Õpilase vajadusest lahkuda koolist õppepäeva sees teavitab õpilane klassijuhatajat.
8.14. Külalised, k.a lapsevanemad, omavad õigust siseneda kooli õppekorpusesse isikuttõendava dokumendi alusel. Turvalisuse huvides peetakse koolis arvestust koolihoones viibivate inimeste kohta, kuna kool tagab õpilase koolis viibimise ajal tema tervise kaitse. Võõraste inimeste viibimine koolis on võimalik ainult juhtkonna loal.
8.15. Koolis viibivate inimeste pildistamine, filmimine, kõne salvestamine ja avalikustamine ilma nende nõusolekuta on keelatud.







































